
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη της αρχαίας πόλης της Στράτου ως αρχαιολογι¬ 
κού χώρου . 1 

Κήρυξη του Τούρκικου Τεκέ και της Παραπλήσιας Κρή¬ 
νης ιδιοκτησίας Γ. Μπαλαχούτη επί της Λ. Κνωσού, 

ως ιστορικών διατηρητέων μνημείων . 2 

Σύσταση Νομικού Προσώπου στο Δήμο Θάσου Ν. Κα¬ 
βάλας με την επωνυμία «Σχολική Επιτροπή 2ου Νη¬ 
πιαγωγείου Θάσου» . 3 

Σύσταση Νομικών Προσώπων στην Κοινότητα Αγίας 

Παρασκευής Ν. Κιλκίς . 4 

Προσαρμογή του Οργανισμού Εσωτερικής Υπηρεσίας 
(Ο.Ε.Υ.) της Κοινότητας Κοκκινιάς στις διατάξεις 

του Ν. 2190/94 . 5 

Διενέργεια υποχρεωτικού αναδασμού περιοχής «Κά¬ 
μπου» Κοινότητας Φυλακίου Ν. Έβρου. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1 /Φ43/57670/3238 (1) 

Κήρυξη της αρχαίας πόλης της Στράτου ως αρχαιολογικού 
χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α726.7.85) 
«Κυβέρνηση και Κυβερνητικά Όργανα». 


2. Την ΥΠΠΟ/ΓΝΟΣ/49610/28.11.90 (ΦΕΚ 743/Β7 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Τις διατάξεις του Ν. 1127/81, (ΦΕΚ 32/Α /81) «Περί 
κυρώσεως της εις Λονδ'ινον, την 8ην Μαΐου 1969 υπογρσ- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδος, όπως διατυπώθηκε στην αρ. 8/ 
12.11.96 Συνεδρία του, αποφασίζουμε: 

Χαρακτηρίζουμε ως αρχαιολογικό χώρο την περιοχή 
όπου σώζονται τα ερείπια της αρχαίας πόλης Στράτου, 
πρωτεύουσας Ακαρνάνων. 

Εντός της περιοχής συμπεριλαμβάνονται: 

Η Ακρόπολη, τα τείχη της πόλεως, ο Ναός του Διάς και 
πολλά από τα δημόσια οικοδομήματα (αγορά, θέατρο 
κ.λπ.), όπως και λείψανα του Νεκροταφείου της. 

Η περιοχή οριοθετείται στο συνημμένο τοπογραφικό 
διάγραμμα (κλ. 1:5.000) από τα σημεία 1 έως 32 τα οποία 
αντιστοιχούν στον ακόλουθο πίνακα συντεταγμένων: 

Από τις διατάξεις της παρούσας απόφασης δεν προκαλεϊται δαπόνη οε βΰρος του Κρατικού Προϋπολογισμού. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 16 Ιανουάριου 1997 


Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. ΥΠΠΟ/ΑΡΧ/Β1 /Φ38/56008/1512Λ.Ε (2) 

Κήρυξη του Τούρκικου Τεκέ και της Παραπλήσιας Κρήνης 
ιδιοκτησίας Γ. Μπαλαχούτη επί της Λ. Κνωσού, ως 
ιστορικών διατηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β728.11.91 και ΦΕΚ 17/Β716.1.92 «Μεταβίβαση 
αρμοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μηνημείων Ανατολικής Κρήτης, όπως αυτή διατυπώθηκε 
με την αριθμ. 7/13.10.96 πρόξη του, αποφασίζουμε: 

Χαρακτηρίζουμε ως ιστορικά διατηρητέα μνημεία, τον 
Τούρκικο Τεκέ και την Παραπλήσια κρήνη, ιδιοκτησίας Γ. 
Μπαλαχούτη στη Λ. Κνωσού στο Ηράκλειο Κρήτης, δεδο¬ 
μένου ότι αποτελούν χαρακτηριστικά δείγματα Οθωμανι¬ 
κής Αρχιτεκτονικής των πρώτων χρόνων της Τουρκοκρα¬ 
τίας. στο Ηράκλειο. 

Η απόφαση αυτή, που δεν προκαλεί δαπάνη στον κρα¬ 
τικό Προϋπολογισμό, να δημοσιευτεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1996 

Με εντολή Υπουργού 
Ο Προϊστάμενος της Διεύθυνσης 
Ν. ΖΙΑΣ 

-4- 

Αριθ. 2276 (3) 

Σύσταση Νομικού Προσώπου στο Δήμο Θάσου Ν. Καβά¬ 
λας με την επωνυμία «Σχολική Επιτροπή 2ου Νηπιαγω¬ 
γείου Θάσου». 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ/γμα 
323/89). 

2. Της παρ. 8 του άρθρου 5 του Ν. 1894/90. 

3. Την αριθμ. 18/97 απόφαση του Διοικητικού Συμβου¬ 
λίου Θάσου. 

4. Τις διατάξεις του άρθρου 11 του Ν. 2130/93. 

5. Το αριθμ. 1375/21.3.1995 έγγραφο του Υπουργείου 
Εσωτερικών, αποφασίζουμε: 

1. Συστήνουμε στο Δήμο Θάσου του Νομού Καβάλας 
ίδιο Νομικό Πρόσωπο με την επωνυμία «Σχολική επιτροπή 
2ου Νηπιαγωγείου Θάσου». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλωσίμων υλικών 
κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 


τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τα οριζόμενα στις διατάξεις του άρ¬ 
θρου 11 του Ν. 2130/93. 

4. Πόροι του νομικού προσώπου είναι: 

α) ετήσια επιχορήγηση του Δήμου Θάσου, 
β) ετήσια επιχορήγηση του κράτους, 
γ) κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Από τις διατάξεις της παρούσας απόφασης δεν προ- 
καλείται δαπάνη σε βάρος του Προϋπολογισμού του νομι¬ 
κού προσώπου της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 24 Φεβρουάριου 1997 

Με εντολή Γ.Γ. Περιφέρειας 
Ο Αναπλ. Περιφ/κού Διευθυντή 
Γ. ΣΙΔΗΡΑΚΗΣ 

-♦- 

Αριθ. Ε. 1069 (4) 

Σύσταση Νομικών Προσώπων στην Κοινότητα Αγίας Πα¬ 
ρασκευής Ν. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ). 

2. Την αριθμ. 6/97 απόφαση του Κ.Σ. Αγ. Παρασκευής 
αναφορικά με τη σύσταση των Νομικών Προσώπων: 

1. ΚΟΙΝΟΤΙΚΗ ΦΙΛΑΡΜΟΝΙΚΗ 

2. ΚΟΙΝΟΤΙΚΟ ΘΕΑΤΡΟ 

3. Την 20530/31.3.87 εγκύκλιο 15 του ΥΠ.ΕΣ. 

4. Την 942/3.5.96 απόφαση του Γενικού Γραμματέα 
Περιφέρειας Κεντρικής Μακεδονίας, αποφασίζουμε: 

Συνιστούμε στην Κοινότητα Αγίας Παρασκευής του Ν. 
Κιλκίς, Νομικά Πρόσωπα με την επωνυμία: 

1. «ΚΟΙΝΟΤΙΚΗ ΦΙΛΑΡΜΟΝΙΚΗ» με σκοπό την καλ¬ 
λιέργεια και την ανάπτυξη μουσικής συνείδησης στους νέ¬ 
ους, τη δημιουργία μπάντας για την εξυπηρέτηση τοπικών 
εορτών και χορωδίας, την προσέγγιση των νέων με τη μου¬ 
σική και η ενεργή συμμετοχή στις εκδηλώσεις της Κοινό¬ 
τητας. 

2. «ΚΟΙΝΟΤΙΚΟ ΘΕΑΤΡΟ» με σκοπό την καλλιέργεια 
θεατρικής παιδείας στους νέους, την προσέγγιση στη λο¬ 
γοτεχνία και την ανάπτυξη και αναβάθμιση του μορφωτι¬ 
κού επιπέδου των δημοτών. 

2. Οι πόροι του Νομικού Προσώπου είναι: 
α) Ετήσια επιχορήγηση της Κοινότητας ύψους 200.000 
δρχ. για κάθε ένα Ν.Π. 

β) Εισφορές, δωρεές, χορηγίες και κληρονομιές κάθε 
είδους. 

γ) Κρατικές επιχορηγήσεις. 

3. Η στέγαση της υπηρεσίας θα γίνει αε αίθουσα του 
Δημοτικού Σχολείου. 

4. Τα Νομικά Πρόσωπα εκπροσωπούνται στα δικαστή¬ 
ρια και σε κάθε δημόσια αρχή από τον Πρόεδρο του Διοι¬ 
κητικού Συμβουλίου και σε περίπτωση κωλύματος του 
Προέδρου από τον Αντιπρόεδρο. 

5. Από τις διατάξεις της απόφασης αυτής θα προκληθεί 
δαπάνη σε βάρος του Προϋπολογισμού της Κοινότητας 
Αγίας Παρασκευής ύψους 400.000 δρχ. η συγκεκριμένη 
πίστωση είναι γραμμένη στον Κ.Α. 212.9 του Προϋπολογι¬ 
σμού οικονομικού έτους 1997 της Κοινότητας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 14 Φεβρουάριου 1997 

Με εντολή Γ.Γ. Περιφέρειας 
Ο Προϊστάμενος ΔΟΥ-Κιλκίς 
ΠΑΝ. ΚΑΡΑΓΙΩΡΓΗΣ 

-*- 

Αριθ- Ε 231 (5) 

Προσαρμογή του Οργανισμού Εσωτερικής Υπηρεσίας 

(Ο.Ε.Υ.) της Κοινότητας Κοκκινιάς στις διατάξεις του 

Ν. 2190/94. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 12 και 320 του Ν. 1188/81. 

2. Τις διατάξεις του άρθρου 34 του Ν. 2190/94. 

3. Τη σύμφωνη γνωμοδότηση του Υπηρεσιακού Συμ¬ 
βουλίου που συγκροτήθηκε σύμφωνα με το άρθρο 37 του 
Ν. 2190/1994 όπως διατυπώθηκε στο αριθμ. 5/96 πρα¬ 
κτικό του. 

4. Την 20/96 απόφαση του Κοινοτικού Συμβουλίου 
Κοκκινιάς που αφορά την προσαρμογή του Οργανισμού 
Εσωτερικής Υπηρεσίας της Κοινότητας στις διατάξεις 
του. 

5. Την 942/96 απόφαση του Γενικού Γραμ. Περιφ. Κε¬ 
ντρικής Μακεδονίας, αποφασίζουμε: 

Εγκρίνουμε την 20/96 την απόφαση του Κοινοτικού 
Συμβουλίου Κοκκινιάς που αφορά την προσαρμογή του 
Οργανισμού Εσωτερικής Υπηρεσίας της Κοινότητας Κοκ- 
κινιάς στις διατάξεις του Ν. 2190/94 όπως αναλυτικά ορί¬ 
ζεται σ' αυτή, ώστε η διάρθρωση και η διαβάθμιση των 
Υπηρεσιών της Κοινότητας να έχει ως εξής: 

Α. Διοικητικό Προσωπικό: 

Κατηγορία ΔΕ. Κλάδος ΔΕΙ 

Μία (1) θέση Γραμματέα με βαθμούς Δ’-Α’. 

Β. Τεχνικό Προσωπικό. 

Μία (1) θέση Υδρονομέα με σχέση εργασίας Ιδιωτικού 
Δικαίου Αορίστου Χρόνου η οποία καταργείται όταν αυτή 
καθ’ οιονδήποτε τρόπο κενωθεί. 

Από τις διατάξεις της απόφασης αυτής δεν προκαλείται 


δαπάνη σε βάρος του Προϋπολογισμού της Κοινότητας 
Κοκκινιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 22 Ιανουάριου 1997 

Με εντολή Γ.Γ. Περιφέρειας 
Η Προϊσταμένη 
ΚΥΡ. ΤΥΜΓΙΑΝΙΔΟΥ 

Αριθ. 1640 (6) 

Διενέργεια υποχρεωτικού αναδασμού περιοχής «Κάμπου 
Κοινότητας Φυλακίου Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν. 674/77. 

2. Τις διατάξεις των Ν. 2218/94 και 2240/94 «περί Νο¬ 
μαρχιακής Αυτοδιοίκησης». 

3. Τον Οργανισμό του Νομαρχιακού Διαμερίσματος 
Έβρου και την ΑΒ 1716/38/5.10.95 απόφαση του Νο¬ 
μάρχη Έβρου για μεταβίβαση αρμοδιοτήτων στον Έπαρχο 
Βορείου Έβρου. 

4. Την αριθ. Ζ/4349/5.4.76 απόφαση του Νομάρχη 
Έβρου για διενέργεια υποχρεωτικού αναδασμού στην πε¬ 
ριοχή Κοινότητας Φυλακίου, που περικλείεται από την πε¬ 
ρίμετρο του έργου επεκτάσεως των κατασκευαζομένων 
δικτύων Νότιας περιοχής ’Αρδα, επί εκτάσεως 5460 
στρεμμάτων. 

5. Το γεγονός ότι ο αναδασμός που εγκρίθηκε με την 
παραπάνω απόφαση σε εφαρμογή των διατάξεων της 
πρόίσχύουσας περί αναδασμού Νομοθεσίας (Α.Ν. 821 /48 
κυρώθηκε με το Ν.Δ. 1110/49) δεν υλοποιήθηκε μέχρι 
σήμερα. 

6. Σχετική εισήγηση της αρμόδιας Δ/νσης Αγροτικής 
Ανάπτυξης για την ανάγκη εκτέλεσης αναδασμού στην 
παραπάνω περιοχή και σύμφωνα με τις διατάξεις της ισχύ- 
ουσας Νομοθεσίας Ν. 674/77, αποφασίζουμε: 

I. Να γίνει υποχρεωτικός αναδασμός στα παρακάτω 
αγροκτήματα της Κοινότητας Φυλακίου. 

1. Αγρόκτημα Φυλακίου (Κοινότητα Φυλακίου) σε 
έκταση 3.500 στρεμμάτων. 

2. Αγρόκτημα Αμμοβούνου (Κοινότητα Φυλακίου) σε 
έκταση 800 στρεμμάτων. 

3. Αγρόκτημα Κεράμου (Κοινότητα Φυλακίου) σε 
έκταση 1000 στρεμμάτων. 

II Ανακαλούμε τη Ζ/4349/5.4.76 απόφαση του Νο¬ 
μάρχη Έβρου διότι εκδόθηκε σύμφωνα με τις διατάξεις 
της προϊσχύουσας περί αναδασμού Νομοθεσίας (Α.Ν. 
821/48). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 20 Φεβρουάριου 1997 
Ο Έπαρχος 

ΑΓΓΕΛΟΣ ΠΑΠΑΪΩΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


